Jitnositlohkan lea skeaŋka mánnásat ja investeren boahtteáigái!  
Loga munnje! ávžžuha váhnemiid, áhkuid, ádjáid ja eará rávesolbmuid lohkat jitnosit mánáide dan rájes go mánát leat unnit.  
Jitnositlohkan nanne giellaovdáneami ja mánná šaddá eanet oadjebassan geavahit sámegiela.  
Go olu lohkabeahtti fárrolaga de duddjobeahtti buori vuođu máná lohkan- ja čállinoahpahussii skuvllas ja dat maiddái nanne máná miellagovahallama, dovdduid ja stoahkama.

Du suohkan oažžu fálaldaga searvat Loga munnje -doibmii man Sámedikki girjerájus lágida. Du suohkana dearvvašvuođastašuvdna sáhttá diŋgot nuvttá girjeveskkoža mas leat diehtojuohkinneavvut sámi smávvamánnábearrašiidda.  
Girjeveskkožis lea girji ja teakstagirjjáš *Riebančivga* man maiddái sáhtát digitálalaččat geahččat ja guldalit dáppe: